Τζένσον Μπάτον

Προσωπική ζωή

Γεννήθηκε στο Φρομ του Σόμερσετ. Είναι γιος του πρώην οδηγού του ραλικρός Τζον Μπάτον και της Σιμόν Λάιονς. Ο Τζον Μπάτον έδωσε στο γιο του το όνομα Τζένσον απ' το επίθετο του Δανού φίλου και συναδέλφου του στο ράλικρος 
΄Ερλινγκ Τζένσεν αντικαθιστώντας το φωνήεν ε της τελευταίας συλλαβής με ο για να τον ξεχωρίζουν απ' την αγωνιστική ομάδα
Τζένσεν Μότορς. Οι γονείς του είναι διαζευγμένοι και έχει τρεις μεγαλύτερες αδερφές. Μορφώθηκε στο Γυμνάσιο του Σέλγουντ και έπειτα στο Παροικιακό Κολέγιο του Φρομ (Frome Community). Όπως πολλοί ακόμη οδηγοί της Φόρμουλα 1, ο Μπάτον ζει στο Μονακό και επίσης έχει σπίτια στο Μπαχρέιν και στο Ηνωμένο Βασίλειο.

Πριν τη Φόρμουλα 1

Ξεκίνησε το καρτ στην ηλικία των 8 ετών και σημείωσε μεγάλη επιτυχία. Κέρδισε και τους 34 αγώνες στο βρετανικό πρωτάθλημα καρτ του 1991 στην ηλικιακή του κατηγορία, καθώς επίσης και τον τίτλο. Ακολούθησαν και άλλες επιτυχίες, ανάμεσα στις οποίες και η κατάκτηση 3 βρετανικών πρωταθλημάτων καρτ. Το 1997 έγινε ο νεότερος σε ηλικία οδηγός που κατέκτησε το ευρωπαϊκό πρωτάθλημα Σούπερ Α (European Super A Championship) και κέρδισε το έπαθλο στη μνήμη του Άιρτον Σένα. Δυο χρόνια μετά αγωνίστηκε σε αγώνες στη Φόρμουλα 3, με επιτυχία.

Καριέρα στη Φόρμουλα 1

Για πρώτη φορά έλαβε μέρος σε αγώνες της Φόρμουλα Ένα το 2000 με την ομάδα της Williams, όπου κατατάχθηκε 8ος στο παγκόσμιο πρωτάθλημα εκείνης τς χρονιάς. Το 2001 μεταπήδησε στην Μπένετον, η οποία το 2002 μετονομάστηκε σε Renault F1. Εκεί παρέμεινε δύο χρόνια και το 2003 πήγε στην British American Racing (BAR) η οποία μετονομάστηκε σε Honda το 2006. Τη χρονιά εκείνη ο Μπάτον κέρδισε το πρώτο του γκραν πρι, στην Ουγγαρία στις 6 Αυγούστου 2006, έπειτα από 113 αγώνες.
Το Δεκέμβριο του 2008 η Χόντα αποσύρθηκε από το πρωτάθλημα και τελικά, το Φεβρουάριο του 2009 ο Ρος Μπρον αγόρασε το μάνατζμεντ της ομάδας. Ο Μπάτον κέρδισε τα 6 από τα 7 γκραν πρι της αγωνιστικής περιόδου του 2009 και ισοφάρισε το ρεκόρ του Μίκαελ Σουμάχερ και του Τζιμ Κλαρκ. Έπειτα από τη πέμπτη θέση στο Γραν πρι της Βραζιλίας, εξασφάλισε τον πρώτο του παγκόσμιο τίτλο, που ήταν και ο πρώτος για την Brawn GP, η οποία τελικά κατέκτησε και το παγκόσμιο πρωτάθλημα κατασκευαστών.Το 2010 υπέγραψε συμβόλαιο με την βρετανική ομάδα της McLaren, με την οποία κέρδισε αρκετούς αγώνες.Το 2016 ανακοίνωσε την προσωρινή του αποχώρηση απ'το άθλημα, καθώς υπέγραψε μια συμφωνία με την ίδια ομάδα ως πρεσβευτής της σε διάφορες συγκεντρώσεις με χορηγούς και άμα χρειαστεί μπορεί να χρησιμοποιηθεί και ως αντικαταστάτης οδηγός.Επίσης διαθέτει και την επιλογή επιστροφής στην αγωνιστική δράση το 2018, άμα το θελήσει και η ίδια η McLaren-Honda

Ο γάμος του με την Τζέσικα Μιτσιμπάτα

Στις 26 Δεκεμβρίου 2014 ο Μπάτον παντρεύτηκε το γνωστό μοντέλο Τζέσικα Μιτσιμπάτα, με το οποίο είχε αρραβωνιαστεί ανήμερα του Αγ. Βαλεντίνου)(στις 14 Φεβρουαρίου) του έτους αυτού. Η τελετή έλαβε χώρα στη Χαβάη και την παρακολούθησε πολύς κόσμος.

Ληστεία στις διακοπές τους

Το βράδυ της Δευτέρας 3 Αυγούστου του 2015, μια ομάδα άγνωστων διαρρηκτών εισέβαλε στην πολυτελή εξοχική βίλα την οποία έχουν ο Τζένσον Μπάτον και η σύζυγός του Τζέσικα Μιτσιμπάτα στο Σεν Τροπέ της Γαλλίας, όπου το ζευγάρι περνούσε τις θερινές διακοπές του μαζί με φίλους τους και, αφού πρώτα τους υπνώτισαν με τη χρήση αερίου το οποίο διοχέτευσαν μέσω του συστήματος κλιματισμού, αφαίρεσαν διάφορα αντικείμεινα και κοσμήματα ανυπολόγιστης αξίας. Μόλις το επόμενο πρωί ο Μπάτον και η σύζυγός του ξύπνησαν, βρήκαν όλο το σπίτι ανάστατο και ο 1ος διαπίστωσε πως ανάμεσα στα πράγματα τα οποία αφαίρεσαν οι διαρρήκτες ήταν και το μονόπετρο δαχτυλίδι το οποίο είχε χαρίσει εκείνος  στη σύζυγό του όταν αρραβωνιάστηκαν, η αξία του οποίου υπολογίζεται πως είναι 350.000,00 Ευρώ.

Το διαζύγιό του με την Τζέσικα Μιτσιμπάτα

Στις 31 Οκτωβρίου του 2015 ανακοινώθηκε πως ο Μπάτον κι η Μιτσιμπάτα χώρισαν οριστικά. Αυτή η φήμη κυκλοφορούσε απ' τον Ιούλιο και τότε απλά επιβεβαιώθηκε. Τι να πούμε; Κρίμα. Ο Μπάτον από τότε μένει στο Μονακό κι η Μιτσιμπάτα η οποία έχει πατέρα απ' την Αργεντινή και μητέρα απ' την Ιαπωνία με τη μητέρα της σε διαμέρισμα στο Τόκιο.

Η απόφαση του Μπάτον να αποσυρθεί προσωρινά απ' τη Φόρμουλα 1

Στις 13 Οκτωβρίου του 2016 ο Μπάτον αποφάσισε πως στο τέλος εκείνου του
πρωταθλήματος θα αποσυρόταν προσωρινά απ' τη Φόρμουλα 1 και το 2017 θα είχε ρόλο πρεσβευτή στη Μακλάρεν. Όμως στο Γκραν Πρι του Μονακό εκείνου του πρωταθλήματος κλήθηκε να επανέλθει για να αντικαταστήσει τον Ισπανό οδηγό της ομάδας Φερνάντο Αλόνσο ο οποίος πήγε να λάβει μέρος
στις 24 ώρες του Λεμάν.